Canpo San Stae o Canpo San Eustachio el ze un canpo de'l sestier de Santa Croze e el se afasa avalìo so'l Canal Grando. El canpo el ciapa el nome da ła cieza de San Stae, antigo edifisio che'l ga łe só orìzene inte'l XII sècoło, atualmente caratarizà da na decorada fasada baroca de'l XVII sècoło. A sanca de ła cieza, el se afasa so'l canpo n'altro edifisio, de dimension picenine: el ze ła , de'l XVIII sècoło. Entranbi i edifisi i ospita de łe espozision d'arte. Canpo San Stae el ze na via pitòsto trafegada sia par ła só visinansa de Ca' Pesaro sede de ła Gałarìa internasionàl d'arte moderna de Venesia, sia par l'inbarcadero de i batełi da rente el canpo steso. A pochi pasi da'l canpo, so ła sałizada de San Stae, ła ga in azonta sede na inportante architetura sìesentesca: Pałaso Mocenigo, sede de na gałarìa d'arte comunałe. Canpo San Stae el conpare inte łe sene de'l film Anonimo Veneziano de Enrico Maria Salerno.